CELEX: 62020CN0512
Language: el
Date: 2020-10-13 00:00:00
Title: Υπόθεση C-512/20: Αίτηση προδικαστικής αποφάσεως την οποία υπέβαλε το Rechtbank Noord-Holland (Κάτω Χώρες) στις 13 Οκτωβρίου 2020 — P κατά Swiss International Air Lines AG

21.12.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 443/14
            
         
      Αίτηση προδικαστικής αποφάσεως την οποία υπέβαλε το Rechtbank Noord-Holland (Κάτω Χώρες) στις 13 Οκτωβρίου 2020 — P κατά Swiss International Air Lines AG
      (Υπόθεση C-512/20)
      (2020/C 443/15)
      Γλώσσα διαδικασίας: η ολλανδική
      
         Αιτούν δικαστήριο
      
      Rechtbank Noord-Holland
      
         Διάδικοι στην υπόθεση της κύριας δίκης
      
      
         Ενάγουσα: P
      
         Εναγομένη: Swiss International Air Lines AG
      
         Προδικαστικό ερώτημα
      
      Σε περίπτωση πτήσεων με άμεση ανταπόκριση, ήτοι, συγκεκριμένα, όταν μεταξύ της αναχώρησης από αερολιμένα ευρισκόμενο στο έδαφος κράτους μέλους και της άφιξης σε αερολιμένα ευρισκόμενο στο έδαφος τρίτης χώρας πραγματοποιείται προγραμματισμένη ενδιάμεση προσγείωση στην Ελβετία με αλλαγή αεροσκάφους, πρέπει να θεωρηθεί ότι ο κανονισμός (ΕΚ) 261/2004 (1) του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, για τη θέσπιση κοινών κανόνων αποζημίωσης των επιβατών αεροπορικών μεταφορών και παροχής βοήθειας σε αυτούς σε περίπτωση άρνησης επιβίβασης και ματαίωσης ή μεγάλης καθυστέρησης της πτήσης και για την κατάργηση του κανονισμού (ΕΟΚ) αριθ. 295/91, λαμβανομένου υπόψη του άρθρου 15 της Συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις αεροπορικές μεταφορές, της 21ης Ιουνίου 1999 (2), και των αποφάσεων 1/2006 (3) και 1/2017 (4) της επιτροπής, εφαρμόζεται και στην πτήση με άμεση ανταπόκριση από την Ελβετία προς την τρίτη χώρα;
      
         (1)  ΕΕ 2004, L 46, σ. 1.
      
         (2)  ΕΕ 2002, L 114, σ. 73.
      
         (3)  Απόφαση 1/2006 της Επιτροπής Αερομεταφορών Κοινότητας/Ελβετίας, της 18ης Οκτωβρίου 2006, για την τροποποίηση του παραρτήματος της συμφωνίας αεροπορικών μεταφορών μεταξύ της Ευρωπαϊκής Κοινότητας και της Ελβετικής Συνομοσπονδίας (ΕΕ 2006, L 298, σ. 23).
      
         (4)  Απόφαση 1/2017 της μεικτής επιτροπής αερομεταφορών Ευρωπαϊκής Ένωσης/Ελβετίας που έχει συσταθεί με τη συμφωνία αεροπορικών μεταφορών μεταξύ της Ευρωπαϊκής Κοινότητας και της Ελβετικής Συνομοσπονδίας, της 29ης Νοεμβρίου 2017, η οποία αντικαθιστά το παράρτημα της συμφωνίας αεροπορικών μεταφορών μεταξύ της Ευρωπαϊκής Κοινότητας και της Ελβετικής Συνομοσπονδίας (ΕΕ 2017, L 348, σ. 46).